Այսօր Հայաստանում էլ շատ մարդիկ կան, որ սրան-նրան սրիկա են անվանում և կարծում են, թե այդ տականքների պատճառով մեր երկիրը կարող է վտանգի առաջ հայտնվել: Օրինակ, քիչ չեն նրանք, ովքեր հենց Տիգրան Խզմալյանին անվանում են դավաճան, թշնամի, ստահակ, ծախու արարած: Խզմալյանի օրինակով կարելի է մեջբերումներ կատարել այդ մարդկանց հոդվածներից և պնդել, որ այս ռեժիսորն ավելի վատն է, քան մեր հարևանները, և մի օր սրա պատճառով կարող ենք հրեաներից ավելի վատ դրության մեջ ընկնել: Ու քանի որ վտանգը կա, ապա օր առաջ պետք է ազատվել այդ թարախապալարից, որն արդեն ոչ միայն արյուն է պղտորում, այլև այդ արյան մեջ հիվանդոտ բացիլներ է նետում: